Üldiseloomustus ja asukoht:  Conrad on luksushotell, mis asub suures pargis Bosporuse kaldal mitte kaugel vanalinnast ja Beyoglu ärikeskusest. Hotelli lähedal on sultanite Dolmabahce palee.  Conrad  ühendab luksuse kaasaegse disaini ja mugavusega. Hotellil on suur konverentsikeskus, ärikorrused paremtubadega ja omaette salongiga ja suur autoparkla.  Tervisekeskus: Tervisekeskuses on täisvarustusega jõusaal ▪ sisebassein ▪ välisbassein ▪ saun ▪ aurusaun. Võimalus tellida massaaže, võtta osa aeroobika või stepitundidest. Hotellil on tenniseväljakud ja jooksurajad. Läheduses on golfiväljak.    Teenused:  Conradis on täisvarustusega ärikeskus, mille juurde kuuluvad väljaüüritavad bürooruumid ja suur konverentsikeskus. Hotellist saab laenutada limusiini koos mitut keelt rääkiva juhiga.  Hotellis on reisibüroo ▪ juuksur ▪ autorent ▪ suveniiripood  Restoranid ja baarid  Suurejoonelise Bosporuse vaatega Mananza restoran pakub erinevate maailma köökide roogi nii rootsi lauast kui a la carte. Restoranis Monet saab nautida prantsuse kööki ja Pregos värskeid pastaroogi ja teisi itaalia köögi hõrgutisi. Snäkkbaaris Summit saab kergeid suupisteid. Toitu saab ka ööpäevaringselt tuppa tellida.    Toad:  14-korruselises hoones on 584 tuba, sealhulgas presidendisviit, kuningasviidid, 2 magamistoaga Bosporuse sviidid, suure terrassiga juuniorsviidid, aiasviidid ja ärikorrustel 51 paremtuba. 4 korrust on mittesuitsetajatele. Hommikuti tuuakse tuppa värske ajaleht. Saab laenutada triikrauda ja triikimislauda või lasta lisatasu eest oma riideid pressida.  Tubades on:  SAT-TV ▪ telefon ▪ 2 datapordiga telefoni ▪ minibaar ▪ seif ▪ föön ▪ suurendusega meikimispeegel ▪ hommikumantlid ▪ sussid  Ärikorruse paremtubades on lisaks tasuta internet, hiigelsuured padjad, elektrikann, tee ja kohv. Ärikorruse klientidel on privaatne check-in ja võimalus 2 tundi päevas kasutada tööks ärikeskuse bürooruume. Ärikorrusel on omaette salong, kus pakutakse hommikueinet ja kogu päeva jooksul suupisteid ja jooke. See on hinnas.  Hinnad:  ▪ Hinnad on toa kohta ööpäevas ja sisaldavad hommikusööki.  ▪ 0-6-aastane laps koos kahe vanemaga on tasuta.  ▪ Lisamaks Bosporuse vaate eest on toa kohta.